এর আগে শুক্রবার নিষেধাজ্ঞা প্রত্যাহার করা না হলে পরমাণু উন্নয়ন কর্মসূচি পুনরায় শুরু করার হুমকি দেয় উত্তর কোরিয়া। হুমকির চারদিনের মাথায় যুক্তরাষ্ট্রের সঙ্গে পূর্বনির্ধারিত উচ্চপর্যায়ের বৈঠকটি বাতিল করলো পিয়ংইয়ং। এ অবস্থায় বিশ্লেষকরা বলছেন, সিঙ্গাপুর সম্মেলনের প্রতিশ্রুতি অনুযায়ী উত্তর কোরিয়া বেশ কিছু পদক্ষেপ বাস্তবায়ন করলেও যুক্তরাষ্ট্র কিছুই করেনি। প্রতিশ্রুতি বাস্তবায়ন না করে নতুন শর্তারোপের কারণে ক্ষুব্ধ হয়ে উত্তর কোরিয়া বৈঠক বাতিল করে থাকতে পারে বলেও মনে করেন তারা।